b'\n_START_ARTICLE_\nLajos Bence\n_START_SECTION_\n\xc5\xbdivljenjepis\n_START_PARAGRAPH_\nBence je leta 1981 diplomiral iz mad\xc5\xbearskega jezika in primerjalne knji\xc5\xbeevnosti v Budimpe\xc5\xa1ti na fakulteti E\xc3\xb6tv\xc3\xb6s Lor\xc3\xa1nd ter prav tam 1994 tudi doktoriral. Od leta 1981 do 1991 je na strokovni srednji \xc5\xa1oli v Lendavi pou\xc4\x8deval mad\xc5\xbearski jezik s knji\xc5\xbeevnostjo. Od leta 1991 do 1997 pa je bil predavatelj in docent na katedri za mad\xc5\xbearski jezik in knji\xc5\xbeevnost na Pedago\xc5\xa1ki fakulteti v Mariboru. Leta 1997 je prevzel mesto glavnega in odgovornega urednika tednika N\xc3\xa9p\xc3\xbajs\xc3\xa1g v Lendavi in ravnatelja Zavoda za informativno dejavnost mad\xc5\xbearske narodnosti Lendava.\n_START_SECTION_\nLiterarno delo\n_START_PARAGRAPH_\nBence pi\xc5\xa1e pesmi (Sz\xc3\xadves sz\xc3\xadvtelen, 1981), R\xc3\xa1olvas\xc3\xa1sok, 2000) in se posve\xc4\x8da vpra\xc5\xa1anjem mad\xc5\xbearske narodnostne identitete, obstoja manj\xc5\xa1ine in vlogi pisane besede pri tem ter preu\xc4\x8duje mad\xc5\xbearski jezik in knji\xc5\xbeevnost v Pomurju (Prekmurska mad\xc5\xbearska knji\xc5\xbeevnost - Muravid\xc3\xa9ki magyar irodalom. 1945-1987, 1987 oziroma na Slovenskem (Irott sz\xc3\xb3val a megmarad\xc3\xa1s\xc3\xa9rt, 1994).'